Den skarpe genstand gav så store skader, at det krævede behandling.

Der er kommet gennembrud i sagen om det voldsomme slagsmål mellem et kærestepar, der siden udviklede sig til en større seance, da andre stødte til. Nogle uvedkommende blandede sig nemlig, og derfor endte den mandlige part af parret med at få flere knytnæveslag. En times tid senere havde han opsøgt en kammerat, og sammen ville de konfrontere overfaldsmændene. Det endte dog i det omtalte knivstik på kammeraten. Det kunne TV2 Nord fortælle i går . Nu er der nyt i sagen om den beskadigede mås, meddeler Nordjyllands Politi. Knivstik i ballen Torsdag fremstilles tre mænd fremstilles i grundlovsforhør i forbindelse med voldsoverfaldet. - Nordjyllands Politi har efterforsket sagen massivt i løbet af tirsdagen og dette ledte til mistanke mod tre personer fra Aalborg. De blev anholdt på tre forskellige adresser i løbet af tirsdag eftermiddag og aften, skriver politiet. De tre mænd er 23, 27 og 34 år gamle og er onsdag ved Retten i Aalborg fremstillet i grundlovsforhør, sigtet for at have begået såkaldt "kvalificeret vold". Kammeraten blev ifølge politiet udsat for flere slag og spark på kroppen og i hovedet, ligesom han blev tildelt tre stik i balleregionen. Efterforskningsleder Kenneth Rodam siger, at episoden intet har med øvrige konflikter i det kriminelle miljø i Aalborg at gøre: - Der er umiddelbart tale om ualmindelig grov gadevold, og vi håber, at den videre efterforskning kan klarlægge de nærmere omstændigheder, siger han.